turjo4nis/wikipedia-bn-dump-20250701 huggingface dataset:
উসমানিস্তান

উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর তাদের স্বাধীন থাকার গঠিত নতুন পাকিস্তান অধিরাজ্য বা ভারত অধিরাজ্য দু'রাষ্ট্রের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদ রাজ্যকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাত হিসেবে ভাগ হয়) এবং কর্ণাটকের মধ্যে বন্টিত রয়েছে।

ইতিহাস 
ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল।

হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন।

শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে।

১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি।

রহমত আলির পরিকল্পনা 

চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান।

আরও দেখুন 
 অপারেশন পোলো
 অন্ধ্রপ্রদেশ

তথ্যসূত্র 

পাকিস্তান আন্দোলন
ভারত বিভাজন
পাকিস্তানের ইতিহাস
ভারতের ইতিহাস
প্রস্তাবিত রাষ্ট্র
সাতরঙা দুনিয়া

সাতরঙা দুনিয়া () () জায়গাটি হল মরিশাসে। এর আয়তন ৭৫০০ বর্গ মাইল। এই রঙিন পাথুরে ভুমিটিকে ঘিরে রেখেছে সবুজ বনভুমি। এর গঠন বিশ্লেষণ করে জানা যায় যে এর সৃষ্টি হয়েছিল আগ্নেয়শিলা দ্বারা। বহুবছর পুর্বে আগ্নেয়গিরির গলিত লাভা স্তরে স্তরে ঠান্ডা হয়ে এই আশ্চর্যময় ভুমিটিকে সৃষ্টি করেছে। আগ্নেয়শিলাগুলো পরবর্তিতে বিভিন্ন রঙে পরিবর্তিত হয়ে বেলেপাথরে রুপান্তরিত হয়। সেই সৃষ্টি থেকে এখন পর্যন্ত বিভিন্ন সময়ে বৃষ্টির জলের দ্বারা ক্ষয় প্রাপ্ত হয়ে আজকে সাতরঙা দুনিয়া নামে আশ্চর্য রঙিন ঢেউ খেলানো আকৃতিতে রুপান্তরিত হয়েছে।

তথ্যসূত্র

মরিশাস
মরিশাসের ভূমিরূপ
মরিশাসের দর্শনীয় স্থান
তাফসিরের তালিকা

তাফসীর (আরবি: تفسير, অনুবাদ 'ব্যাখ্যা') হল একটি আরবি শব্দ, যা সাধারণত কুরআনের ব্যাখ্যাকে নির্দেশ করে। যিনি তাফসীর করেন বা তাফসীর গ্রন্থ রচনা করেন তিনি “মুফাসসির” হিসাবে পরিচিত।ইসলামের প্রাথমিক যুগ থেকেই তাফসির চর্চা শুরু হয়।

ধ্রুপদি আরবি

 তাফসির আল মাতুরিদি
মাআরিফুল কুরআন 
বয়ানুল কুরআন 
তাফসিরে উসমানী 
 সাফওয়াতুত তাফাসির
 আত-তাফসির আল-কাইয়িম
 ফী যিলালিল কুরআন
 রাওয়ায়েউল বয়ান
 তাফসির আল জালালাইন
 তাফসিরে মাজেদী
 তাফসির আলী
 তাফসির আল মাতুরিদি
 তাফসির আল-বাগাভি
 তাফসিরে উসমানী
 তাওযীহুল কুরআন
 আল কাশশাফ
 তাফসির আল-কুরতুবী
 তাফসিরে মাযহারী
 তাফহীমুল কুরআন -আবুল আ'লা মওদুদী
দ্য মেসেজ অব দ্য কুরআন - মুহাম্মাদ আসাদ
তানবীর আল মাক্ববাস

 তাফসির ইবনে কাসির
তাফসির ইমাম জাফর আস সাদিক

 তাফসির আল-তাবারি
মাফাতিহাল গায়েব (তাফসির এ কাবীর)
নুকাত আক কুরআন আদ দাল্লাহ আলা আল বায়ান
আহকামুল কুরআন (আবু বকর জাসসাস)

তাফসির ফুরাত কুফী

তাফসির আছ ছালাবী

মা’য়ালিম আত তানজিল

তাফসিরে ইবনে আব্বাস
আহকাম আল কুরআন

আল মুহাররার আল ওয়াজিজ

আল জামালিল আহকাম আল কুরআন

আনওয়ার আত তানজিল
বাহরুল মুহিত

তাফসির আল জালালাইন 
দূর আল মানছুর

রূহুল বায়ান
রুহুল মায়ানী
বায়ান আস সা’দা

 তাফসির ফাতহুল মাজীদ

আধুনিক তাফসির (আরবি ভাষায়) 
তাওযীহুল কুরআন — মুহাম্মাদ তাকী উসমানী
মাআরিফুল কুরআন — মুফতি শফী উসমানী
বয়ানুল কুরআন — আশরাফ আলী থানভী
তাফহীমুল কুরআন - আবুল আ'লা মওদুদী
দ্য মেসেজ অব দ্য কুরআন - মুহাম্মাদ আসাদ
 তাফসিরে আশরাফী

 ফি জিলালিল কুরআন
 রিসালায়ে নূর

আরবি ব্যতীত অন্যান্য ভাষায় লিখিত তাফসির

ইংরেজি
 The Message of The Quran
 Tafsir of the Holy Quran - Tafsir Al-Nooruddin.
 The English Commentary of the Holy Quran
Maariful Quran
Tafhim-ul-Quran 
Tafsir Ishraq Al-Ma'ani

Israr-ut-Tanzeel
Tafseer-e-Usmani
Scientific Tafsir by Zakaria Kamal

ফার্সি
তাফসির আত তাবারি 

তাফাসীর আন্-নাক্বীবুল্-আশরাফ 

তাসনীম তাফসির

তাফসির আল মিজান

তাফসির এ নামুনাহ
তাফসিরে এ নুমানি

ইন্দোনেশিয়ান
তাফসির আল আজহার

তাফসির আল মিশাব

মালয়
তাফসির আত তিবয়িয়ান

বাংলা
বাংলায় রচিত:
তাফসীরে সূফী সম্রাট দেওয়ানবাগী — সৈয়দ মাহবুব এ খোদা দেওয়ানবাগী (রহ.)
তফসীরে নূরুল কোরআন — আমিনুল ইসলাম
 তাফসীরে জাকারিয়া
 মাশাহেদুল ঈমান - আল্লামা সৈয়দ সাইফুর রহমান নিজামী
বাংলায় অনূদিত:

বয়ানুল কুরআন (অনুবাদ)
তাফসিরে উসমানী (অনুবাদ)
তাওযীহুল কুরআন (অনুবাদ)
তাফহীমুল কুরআন - আবুল আ'লা মওদুদী
দ্য মেসেজ অব দ্য কুরআন - মুহাম্মাদ আসাদ
তাফসির ইবনে কাসির (অনুবাদ)
তাফসিরে তাবারী (অনুবাদ)
মাআরিফুল কুরআন (অনুবাদ)
তাফসিরে ফী যিলালিল কুরআন (অনুবাদ)- সাইয়েদ কুতুব
তাফসিরে জালালাইন (অনুবাদ)
তাফসিরে মাযহারী (অনুবাদ)
তাফসিরে কুরতুবী(অনুবাদ)
কানযুল ঈমান ও খাযাইনুল ইরফান [তরজমা ও তাফসীরুল কোরআন সম্পূর্ণ]  (অনুবাদ)

গুজরাটি
তাফসিরে আশরাফী

সিন্ধী
তাফসির আল মাক্বাম আল মাহমুদ

তাফসির রিয়াযুল কুরআন

বাদী উত তাফসির

তুর্কি
রেসালায়ে নূর কুল্লিয়াহ
রুহুল ফুরকান

উজবেক
তাফসিরে হালী

উর্দূ
কানজুল ঈমান
তাফহীমুল কুরআন-আবুল আ'লা মওদুদী
মা’রেফুল কুরআন
তাফসিরে ওসমানী
কানযুর রহমান ফী আসরারিল কুরআন
মাতালিবুল কুরআন

তফসির কবির --- হযরত মির্জা বশির উদ্দীন মাহমুদ আহমদ (রা)

আরও দেখুন
 কোরআন
 তাফসির

তথ্যসূত্র

বহিঃসংযোগ

কুরআনের ব্যাখ্যা
কুরআন
কুরআন সম্পর্কিত তালিকা
তাফসির গ্রন্থ
মাতামুহুরী নদী

মাতামুহুরী নদী বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ১৪৬ কিলোমিটার, গড় প্রস্থ ১৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাতামুহুরী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৩।

প্রবাহ
মাতামুহুরীর সঠিক উৎপত্তিস্থল কোনটি তা নিয়ে একাধিক মত রয়েছে। কারো মতে লামার মাইভার পর্বতে মাতামুহুরী নদীর উৎপত্তি৷ মারমা ভাষায় এই নদীটির নাম মামুরি। মাতামুহুরী নদীর নামকরণেরও একটি ইতিহাস আছে। জনশ্রুতি আছে এই নদী নাকি কোন একটি (একক উৎস নির্দিষ্ট ঝরণা) হতে সৃষ্টি নয়। 

এটি মাতৃস্তন সদৃশ বিভিন্ন পর্বত গাত্র হতে জল চুয়ে চুয়ে পড়েই নদীর সৃষ্টি। তাই এর নাম মাতামুহুরী। মুহুরী শব্দের অর্থ অসংখ্য ছিদ্র দিয়ে জলপড়া ঝাজর অর্থাৎ ইংরেজিতে বলে শাওয়ার এই নদীটি কক্সবাজার জেলার চকরিয়া উপজেলার পশ্চিম পাশ ঘেষে বঙ্গোপসাগর-এ পতিত হয়েছে৷ এর দৈর্ঘ্য প্রায় ২৮৭ কি.মি৷ বঙ্গোপসাগরে মাতামুহুরীর মোহনায় যে বদ্বীপের সৃষ্টি হয়েছে তা ভোলাখাল থেকে খুটাখালি পর্যন্ত বিস্তৃত।

জনপদ
মাতামুহুরীর নদীর তীরে গড়ে উঠেছে চকরিয়া,লামা,আলীকদম উপজেলা শহর। পাশাপাশি পেকুয়া উপজেলার কিছু অংশের মধ্য দিয়েও এই নদী গেছে। যেমন নীল নদ মিশরের দান, ঠিক তেমনি লামা, আলীকদম ও চকরিয়া এই তিনটি উপজেলা মাতামহুরী নদীর দান বলা চলে। সুদীর্ঘ সময় এসব উপজেলার যোগাযোগ ও বাণিজ্যের প্রধান মাধ্যম মাতামুহুরী। এছাড়া উপজেলাসমূহের প্রধান গঞ্জগুলো মাতামুহুরীর তীরে অবস্থিত। নদী ধরেই লামা ও আলীকদমের মতো পার্বত্য এলাকায় মানব বসতি স্থাপন ও অভিবাসনের সূত্রপাত।

চিত্রশালা

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

বান্দরবান জেলার নদী
কক্সবাজার জেলার নদী
খাটসারা

খাটসারা হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি গ্রাম। এই গ্রামটি জয়নগর থানার আওতাধীন।

শিব মন্দির
খাটসারা গ্রামে ঊনবিংশ শতাব্দীতে নির্মিত তিনটি পশ্চিমমুখী আটচালা শিব মন্দির মন্দির অবস্থিত। ব্রিটিশ আমলে বাংলা-বিহার-উড়িষ্যার দেওয়ান কৃষ্ণচন্দ্র বসু, তাঁর ভ্রাতা কৃপারাম বসু ও ভগিনী ভুবনেশ্বরী দেবী নিজেদের নামে এই মন্দির তিনটি নির্মাণ করেন।

দক্ষিণ দিকের শিবমন্দির 
১২ ফুট ৪ ইঞ্চি X ১০ ফুট ৮ ইঞ্চি মাপের ও ২৮ ফুট উচ্চতা বিশিষ্ট দক্ষিণ দিকের শিবমন্দির ১২১৫ বঙ্গাব্দ বা ১৮০৮ খ্রিস্টাব্দে নির্মিত হয়। মন্দিরের নকশাযুক্ত প্রবেশপথে খিলান বহু-পত্রাকৃতি বিশিষ্ট। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট। মন্দিরটি ২২ সেন্টিমিটার X ১১ সেন্টিমিটার X ৪.৫ সেন্টিমিটার মাপের পাতলা ইট দিয়ে নির্মিত। শ্লেটপাথরে সংস্কৃত ভাষায় বাংলা হরফে প্রতিষ্ঠালিপি উৎকীর্ণ রয়েছে, লিপিটি নিম্নরূপ

মধ্যের শিবমন্দির 
১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০০ খ্রিস্টাব্দে নির্মিত হয়। এই মন্দিরের প্রবেশপথে পোড়ামাটির পদ্ম, চক্র ও জ্যামিতিক অলঙ্করণ লক্ষ্য করা যায়। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট।

উত্তর দিকের শিবমন্দির 
১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০৮ খ্রিস্টাব্দে নির্মিত হয়। এই মন্দিরে পোড়ামাটির পদ্ম, চক্র ইত্যাদি নকশা লক্ষ্য করা যায়। মন্দিরের প্রবেশপথে কালো পাথরের গোবরাটে চন্দ্রমুখী ফুলের একটি সুন্দর নকশা দেখা যায়।

তথ্যসূত্র 

দক্ষিণ চব্বিশ পরগনা জেলার প্রত্নস্থল
খাঁড়াপাড়া

খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।

প্রত্নসামগ্রী 
বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় না

তথ্যসূত্র 

দক্ষিণ চব্বিশ পরগনা জেলার প্রত্নস্থল
শহীদুজ্জামান সেলিম

শহীদুজ্জামান সেলিম (জন্ম: ৫ জানুয়ারি) একজন বাংলাদেশী মঞ্চ, টেলিভিশন ও চলচ্চিত্র অভিনেতা এবং পরিচালক। তিনি শতাধিক বাংলা টেলিভিশন নাটকে অভিনয় করেছেন। পাশাপাশি বেশকয়েকটি বিজ্ঞাপনচিত্রে কাজ করেছেন।

তিনি মোস্তফা সরয়ার ফারুকী পরিচালিত মেড ইন বাংলাদেশ (২০০৬), রেদওয়ান রনি পরিচালিত চোরাবালি (২০১২), চাষী নজরুল ইসলাম পরিচালিত দেবদাস (২০১৩), জাহিদুর রহিম অঞ্জন পরিচালিত মেঘমল্লার (২০১৫) ইত্যাদি চলচ্চিত্রে অভিনয় করেছেন।

২০১২ সালে চোরাবালি চলচ্চিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন। এছাড়াও দুই দশক ধরে ছোট পর্দায় অবদানের জন্য তিনি মেরিল-প্রথম আলো পুরস্কার লাভ করেন।

কর্মজীবন 
ছাত্রজীবনে, জাহাঙ্গীরনগর বিশ্ববিদ্যালয়ে অধ্যয়নের সময় সেলিম নাট্য আন্দোলনের সাথে যুক্ত হন। পরবর্তীতে ১৯৮৩ সালে তিনি ঢাকা থিয়েটারে মঞ্চ অভিনেতা হিসেবে যোগ দেন এবং বর্তমানকাল পর্যন্ত এই দলের অধীনে অনিয়মিতভাবে মঞ্চে অভিনয় করে আসছেন। এই থিয়েটার দলের সাথে তিনি বেশকিছু মঞ্চ নাটকে অভিনয় এবং নির্দেশনা দেন। মঞ্চে অভিনয়ের মাধ্যমে শহীদুজ্জামান সেলিমের অভিনয়ে হাতেখড়ি হলেও পরবর্তীকালে তিনি ছোটপর্দায় এবং বড়পর্দায় কাজ করেছেন।

১৯৮৯ সালে, বাংলাদেশ টেলিভিশনের জোনাকি জ্বলে নাটকে অভিনয়ের মধ্য দিয়ে তিনি ছোটপর্দায় অভিষেক ঘটান। এরপর টেলিভিশন নাটকে নির্দেশনা দিতে শুরু করেন। তার পরিচালিত স্পর্শের বাইরে এবং রঙছুট ধারাবাহিক নাটক ছোটপর্দার দর্শক ও সমালোচকদের প্রশংসা অর্জন করেছে।

ব্যক্তিগত জীবন 
শহীদুজ্জামান সেলিম ১৯৯৩ সালের ১৬ ডিসেম্বর বাংলাদেশী মঞ্চ এবং টেলিভিশন অভিনেত্রী রোজী সিদ্দিকীকে বিয়ে করেন। তাদের দুইটি মেয়ে রয়েছে।

চলচ্চিত্র তালিকা

টেলিভিশন

টেলিভিশন ধারাবাহিক 
 জোনাকি জ্বলে (১৯৮৯)
 ৬৯
 চলছে চলবে
 রেলাক্স বক্স (২০১১)
 চোরের বউ (২০১১)
 ডটেঁক্টিভ ব্রাঞ্চ (২০১২)
 দক্ষিণায়নের দিন (২০১২)
 পথের দাবী (২০১২)
 প্রিয় (২০১২)
 সাংরিলা (২০১৩)
 নিয়ামত এ তার বিবিগণ (২০১৪)
 বক্সার কবি (২০১৪)
 সামান্তা
 ফ্যামিলি ক্রাইসিস (২০১৯-২০২১)
 স্টুপিডস (২০২০)

টেলিভিশন নাটক 
 বাজিকর
 চোর এলো মোর ঘরে (২০১২)
 বাতাসে মুক্তির ঘ্রাণ (২০১২)
 সব বাঁধা পেরিয়ে (২০১২)
 হাফিজ মামা (২০১৩)
 অপেক্ষা শুধু বর্ষণের (২০১৪)
 নিঝুম রাত্রি (২০১৪)
 ভাইরাল ভাইরাস (২০২১)

টেলিফিল্ম 
 দুঃসহ ধর্মিনী (২০১১)
 অ্যাসাইনমেন্ট (২০১৪)
 মরণোত্তম (২০২১)
  দেনা পাওনা  

পরিচালক হিসেবে

টেলিভিশন খণ্ড নাটক 
 এইসব অন্ধকার (২০০৭)
 স্পর্শের বাইরে (২০১১)
 রঙছুট(২০১১)
 আগন্তুক
 নকল পোশাক
 গৌরচন্দ্রিকা
 নিঝুম রাত্রি (২০১৪)
 একঝাঁক মৃত জোনাকি (২০১৫)

ওয়েব ধারাবাহিক
 ইন্দুবালা (২০১৮)
 বিউটি এন্ড দ্যা বুলেট (২০১৯)
 কুয়াশা (২০২০)
 আগস্ট ১৪ (২০২০)
 এ এমন পরিচয় (২০২০) - মির্জা সাহেব
 মিডল ক্লাস দিনরাত্রি (২০২০)
 জিম্মি (২০২২)

পুরস্কার এবং মনোনয়ন

তথ্যসূত্র

বহিঃসংযোগ 
 
  

জীবিত ব্যক্তি
ঢাকার ব্যক্তি
২১শ শতাব্দীর বাংলাদেশী অভিনেতা
বাংলাদেশী মঞ্চ অভিনেতা‎
বাংলাদেশী নাট্য অভিনেতা‎
বাংলাদেশী টেলিভিশন অভিনেতা‎
বাংলাদেশী চলচ্চিত্র অভিনেতা‎
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
নটর ডেম কলেজ, ঢাকার প্রাক্তন শিক্ষার্থী
শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেতা
বাইফা পুরস্কার বিজয়ী
আতাতুর্ক সরকারি মডেল হাই স্কুল

আতাতুর্ক সরকারি মডেল হাই স্কুল বাংলাদেশের ফেনী জেলায় অবস্থিত একটি মাধ্যমিক বিদ্যালয়। এটি জেলার প্রাচীনতম বিদ্যালয়গুলোর মধ্যে অন্যতম। ৮ একর জমির উপরে নতুন ভবন নির্মিত এই বিদ্যালয়ের নাম তুরস্কের জাতির জনক ও প্রথম রাষ্ট্রপতি মোস্তফা কামাল আতাতুর্কের নামে রাখা হয়েছে।

ইতিহাস 
তৎকালীন ফেনী মহকুমার কর্মকর্তা মিজানুর রহমান এলাকার কিছু ব্যক্তিদের সাহায্য নিয়ে এই বিদ্যালয়টি ১৯৩৯ সালের ৬ জানুয়ারিতে প্রতিষ্ঠা করেন। প্রতিষ্ঠাকালে এর নাম ছিলো "মিডল ইংলিশ স্কুল"। বিদ্যালয় প্রতিষ্ঠার পর এর প্রধান শিক্ষক হিসেবে জালাল উদ্দিন আহমদ ১৯৫১ সাল পর্যন্ত দায়িত্ব পালন করেন। ১৯৮১ সালে তুরস্কের পররাষ্ট্রমন্ত্রী ইলতার তুর্কমেন ও বাংলাদেশে নিযুক্ত তৎকালীন তুর্কি রাষ্ট্রদূত মতিন সেরমান এবং ২৪ ডিসেম্বর ১৯৮২ সালে সেই দেশের রাষ্ট্রপতি কেনান এভরেন বিদ্যালয়টি পরিদর্শনে আসেন। পরবর্তীতে বাংলাদেশে প্রেরিত একটি প্রযুক্তিগত দল রাষ্ট্রপতিকে সুপারিশ করে। সেই সুপারিশের ভিত্তিতে তুরস্কের সরকার বিদ্যালয়টির নতুন ভবন নির্মাণের জন্য দুই কোটি টাকা দান করে। ২১ জানুয়ারি ২০১৬ তারিখে প্রধানমন্ত্রী শেখ হাসিনা সরকারি বিদ্যালয় বা কলেজহীন জেলা ও উপজেলায় থাকা বিদ্যালয় ও কলেজকে সরকারিকরণ করার আশ্বাস দেন। এরপর ১১ এপ্রিল ২০১৮ সালে প্রজ্ঞাপন জারির মাধ্যমে আতাতুর্ক মডেল হাই স্কুলকে সরকারিকরণের আদেশ দেওয়া হয়।

বিতর্ক 
২০১৭ সালে বিদ্যালয়টির প্রধান শিক্ষক মোবারক হোসেনের বিরুদ্ধে এক ছাত্রীর মা ভর্তি বাণিজ্যের অভিযোগ তুলে উপজেলা নির্বাহী কর্মকর্তার নিকট আনুষ্ঠানিকভাবে অভিযোগ তুলেন। হাজারিকা প্রতিদিনের প্রতিবেদন অনুযায়ী তার বিরুদ্ধে বিদ্যালয়ে প্রশাসনে স্বেচ্ছাচারিতার অভিযোগ রয়েছে। ২০২১ সালের ১৮ জানুয়ারিতে দাগণভূঞায় এলাকাবাসী কর্তৃক অনুষ্ঠিত মানববন্ধন ও প্রতিবাদ কর্মসূচিতে মোবারক হোসেনের বিরুদ্ধে বিভিন্ন অভিযোগ তুলে ধরে তাকে পদত্যাগপত্র দেওয়ার দাবি জানিয়ে বিদ্যালয়ের বিভিন্ন সমস্যা সমাধানের জন্য বিদ্যালয় প্রশাসনের প্রতি আহবান করে।

প্ৰাক্তন শিক্ষার্থী 
 আবদুল আউয়াল মিন্টু
 আবদুস সালাম
সুলতানা রাজিয়া(আতাতুর্ক সরকারী মডেল হাই স্কুল থেকে পূর্ণাঙ্গরূপে এসএসসি সমমান পরীক্ষা পাস করা  প্রথম নারী

তথ্যসূত্র

বহিঃসংযোগ 
 

ফেনী জেলার বিদ্যালয়
১৯৩৯-এ প্রতিষ্ঠিত শিক্ষাপ্রতিষ্ঠান
১৯৩৯-এ ব্রিটিশ ভারতে প্রতিষ্ঠিত
মোস্তফা কামাল আতাতুর্কের নামে বস্তু
দাগনভূঞা উপজেলা
বাংলাদেশ–তুরস্ক সম্পর্ক
মার্ফি সু’য়া

মার্ফি লোগো সু’য়া (জন্ম: ৭ নভেম্বর, ১৯৬৬) সাবেক নিউজিল্যান্ডীয় ক্রিকেটার। মার্ফি সু’য়া নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। বর্তমানে তিনি সামোয়া জাতীয় ক্রিকেট দলের কোচের দায়িত্ব পালন করছেন।

খেলোয়াড়ী জীবন 
এডেন রসকিল দলের পক্ষে খেলার পূর্বে তিনি নর্দার্ন ডিস্ট্রিক্টস এলাকায় অনেকগুলো বয়সভিত্তিক খেলায় যোগ দেন। ১৯৯০ থেকে ১৯৯৬ মৌসুমে অকল্যান্ড ক্রিকেট অ্যাসোসিয়েশনের পক্ষে ক্রিকেট খেলায় অংশগ্রহণ করেন। ঐ সময়েই তিনি জাতীয় দলের পক্ষে আন্তর্জাতিক ক্রিকেটে অংশ নেন। ১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি।

২০০১ সাল থেকে ভোদাফোন প্রতিষ্ঠানে বিভিন্ন পদে নিয়োজিত ছিলেন। এছাড়াও তিনি প্রতিষ্ঠানের ব্যবসায়িক প্রচারণায় ম্যানেজার ছিলেন।

নিউজিল্যান্ডীয় ক্রিকেটার
১৯৬৬-এ জন্ম
জীবিত ব্যক্তি
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
১৯৯২ ক্রিকেট বিশ্বকাপের ক্রিকেটার
অকল্যান্ডের ক্রিকেটার
নর্দার্ন ডিস্ট্রিক্টসের ক্রিকেটার
সামোয়ান ক্রিকেটার
নর্থ আইল্যান্ডের ক্রিকেটার
হোয়াঙ্গানুইয়ের ক্রীড়াবিদ
বিকে উমে-ট্রিক্সা

ব্যান্ডিক্লুব্বেন উমে-ট্রিক্সা হল সুইডেনের স্পোর্টস ক্লাব।এই ক্লাব প্রথমে ব্যান্ডি আর রিং ব্যান্ডি খেলা হত।কিন্তু এই ক্লাবে বর্তমানে মেয়েদের বরফ হকি খেলা হয়।

তথ্যসূত্র

বহিঃসংযোগ
Trixa Hockey  

১৯৮১-এ প্রতিষ্ঠিত
কায়িদা

কায়িদা () হল নতুন ভাষা শিক্ষার জন্য প্রাথমিক পর্যায়ের বই। শিশুদের কুরআন শিক্ষা দেয়ার জন্য এর ব্যবহার হয়। আরবি ও উর্দু এই দুই ভাষার জন্য কায়িদার প্রচলন রয়েছেন। কায়িদায় বর্ণমালার বিষয়ে শিক্ষাদান করা হয়। আরবি কায়িদার মধ্যে কিছু শ্রেণিবিভাগ রয়েছে যেমন নুরানি কায়িদা, রহমানি কায়িদা ইত্যাদি।

তথ্যসূত্র

পাঠ্যবই
ইসলামি শিক্ষা
কুরআন
উর্দু ভাষা
সোনালী বনপালং

সোনালী বনপালং (দ্বিপদ নাম:Rumex maritimus) () হচ্ছে Rumex গণের একটি বর্ষজীবী উদ্ভিদ প্রজাতি। এটি বুনোপালং নামেও পরিচিত।

তথ্যসূত্র

বহিঃসংযোগ
Jepson Manual Treatment
USDA Plants Profile
Flora of North America
Photo gallery

বাংলাদেশের উদ্ভিদ
১৭৫৩-এ বর্ণিত উদ্ভিদ
মেক্সিকোর উদ্ভিদ
পূর্ব মার্কিন যুক্তরাষ্ট্রের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
বিশালপত্রী ডেনড্রোবিয়াম

বিশালপত্রী ডেনড্রোবিয়াম (), (দ্বিপদ নাম: Dendrobium macrophyllum), হচ্ছে  অর্কিডের একটি প্রজাতি। এটি ইন্দোনেশিয়া, ফিলিপাইন, নিউ গিনি এবং কিছু পশ্চিম প্রশান্ত মহাসাগরীয় দ্বীপের (সলোমন দ্বীপপুঞ্জ, ফিজি, নিউ ক্যলিডোনিয়া, সামোয়া, ক্যরোলিন দ্বীপপুঞ্জ) স্থানীয় প্রজাতি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অর্কিড
বাংলাদেশের অর্কিড
ভারতের অর্কিড
বাংলাদেশের রক্ষিত উদ্ভিদ
নারায়ণ দেসাই

নারায়ণ দেসাই () (২৪ ডিসেম্বর ১৯২৪– ১৫ মার্চ ২০১৫) একজন ভারতীয় গান্ধীবাদী ও লেখক ছিলেন।

প্রথম জীবন 
মহাত্মা গান্ধীর ব্যক্তিগত সচিব ও জীবনীকার মহাদেব দেসাইয়ের পুত্র নারায়ণ ১৯২৪ খ্রিষ্টাব্দের ২৪শে ডিসেম্বর ব্রিটিশ ভারতের বলসর নামক স্থানে জন্মগ্রহণ করেন। তার শৈশব ও কৈশোর সেবাগ্রাম ও সবরমতী আশ্রমে কাটে। পিতার নিকট আশ্রমে প্রাথমিক শিক্ষা লাভ করেন ও চরকা কাটার প্রশিক্ষণ পান।

সামাজিক  আন্দোলন 
স্বাধীনতা সংগ্রামী নবকৃষ্ণ চৌধুরী ও মালতি দেবীর কন্যা উত্তরা চৌধুরীকে বিবাহের পর নবদম্পতি সুরাট থেকে ৬০ কিলোমিটার দূরে বেদছি গ্রামে নঈ তালীম বিদ্যালয়ে শিক্ষক হিসেবে যোগ দেন। বিনোবা ভাবের ভূদান আন্দোলনে যোগদান করে নারায়ণ দেসাই সমগ্র গুজরাত পদব্রজে পরিভ্রমণ করে ধনীদের নিকট হতে জমি নিয়ে দরিদ্র ভূমিহীন গ্রামবাসীদের মধ্যে ভাগ করে দেন। তিনি ভূদান আন্দোলনের মুখপত্র হিসেবে ভূমিপুত্র নামক একটি পত্রিকা চালু করেন ও ১৯৫৯ খ্রিষ্টাব্দ পর্যন্ত এই পত্রিকার সম্পাদক হিসেবে দায়িত্ব পালন করেন।

রাজনীতি
নারায়ণ দেসাই ভারতে জরুরী অবস্থার অন্যতম সমালোচক ছিলেন। জয়প্রকাশ নারায়ণের ঘনিষ্ঠ সঙ্গী নারায়ণ অ-কংরেসী রাজনৈতিক দলগুলিকে একত্র করে জনতা পার্টি গঠনে গুরুত্বপূর্ণ ভূমিকা পালন করেন।

শান্তি আন্দোলন 
তিনি বিনোবা ভাবে দ্বারা নির্মিত ও জয়প্রকাশ নারায়ণের নেতৃত্বাধীন অখিল ভারতীয় শান্তি সেনা মন্ডলে যোগদান করেন ও পরবর্তীকালে এই সংগঠনের সাধারণ সচিব হয়ে তিনি তরুণদেরকে এই সংগঠনে যোগ দিতে উদ্বুদ্ধ করেন, যারা তার দ্বারা প্রশিক্ষিত হয়ে সারা ভারতে বিভিন্ন সাম্প্রদায়িক বিবাদের মধ্যস্থতা ও নিষ্পত্তি ঘটাতে সক্ষম হন। ১৯৮১ খ্রিষ্টাব্দে নারায়ণ দেসাই পিস ব্রিগেডস ইন্টারন্যাশনাল নামক আন্তর্জাতিক শান্তিকামী সংগঠন তৈরীতে সক্রিয় ভূমিকা গ্রহণ করেন। তিনি ১৯৮৯ থেকে ১৯৯১ খ্রিষ্টাব্দ পর্যন্ত ওয়ার রেজিস্টার্স ইন্টারন্যাশনাল নামক একটি আন্তর্জাতিক যুদ্ধবিরোধী সংগঠনের সভাপতি নির্বাচিত হন। তিনি আন্তর্জাতিক শান্তির জন্য ইউনেস্কো থেকে পুরস্কার লাভ করেন। জয়প্রকাশের মৃত্যুর পর তিনি বেদছি গ্রামে ফিরে গিয়ে সম্পূর্ণ ক্রান্তি বিদ্যালয় স্থাপন করেন, যেখানে গান্ধীবাদী জীবনযাপন ও অহিংসা সম্বন্ধে প্রশিক্ষণের ব্যবস্থা করা হয়।

শেষ জীবন 
২০০৪ খ্রিষ্টাব্দ থেকে নারায়ণ দেসাই পৃথিবীর বিভিন্ন দেশে মহাত্মা গান্ধীর বাণী আবৃতি করেন। ২০০৭ খ্রিষ্টাব্দের ২৩শে জুলাই থেকে ২০০১৪ খ্রিষ্টাব্দের ২৩শে জুলাই তিনি গুজরাত বিদ্যাপীঠের চ্যান্সেলরের দায়িত্ব পালন করেন ২০১৪ খ্রিষ্টাব্দের ১০ই ডিসেম্বর তিনি অচেতন হয়ে পড়েন। যদিও কিছুদিনের মধ্যে তার চেতনা ফিরে আসে, কিন্তু প্রাত্যাহিক কাজে তার স্বাচ্ছন্দ্য ফিরে আসে না। অবশেষে ২০১৫ খ্রিষ্টাব্দের ১৫ই মার্চ সুরাটের মহাবীর ট্রমা সেন্টারে তার মৃত্যু হয়। তার দ্বারা স্থাপিত সম্পূর্ণ ক্রান্তি বিদ্যালয়ে সেইদিনই তার সৎকার করা হয়।

তথ্যসূত্র

১৯২৪-এ জন্ম
২০১৫-এ মৃত্যু
ভারতীয় লেখক
গুজরাতি ব্যক্তি
ভারতীয় হিন্দু
হিন্দু প্রশান্তিবাদী
গুজরাতের লেখক
গান্ধীবাদী
২০শ শতাব্দীর ভারতীয় জীবনীকার
ভারতীয় শান্তিবাদী
মহা ডেনড্রোবিয়াম

মহা ডেনড্রোবিয়াম (), (দ্বিপদ নাম: Dendrobium nobile), হচ্ছে  অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।

বিস্তৃতি
মহা ডেনড্রোবিয়াম দক্ষিণ চীন (তিব্বতসহ), হিমালয় (ভারত, বাংলাদেশ, অসম, নেপাল, সিকিম, ভুটান) এবং ইন্দোচীন (মায়ানমার, থাইল্যান্ড, লাওস, ভিয়েতনামের) স্থানীয় প্রজাতি।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অর্কিড
বাংলাদেশের অর্কিড
ভারতের অর্কিড
বাংলাদেশের রক্ষিত উদ্ভিদ
ঐতিহ্যবাহী চীনা ঔষধে উদ্ভিদ ব্যবহার
ভারতীয় উপমহাদেশের উদ্ভিদ
বাসন্তীরঙা ডেনড্রোবিয়াম

বাসন্তীরঙা ডেনড্রোবিয়াম (), (দ্বিপদ নাম: Dendrobium primulinum), হচ্ছে  অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অর্কিড
বাংলাদেশের অর্কিড
ভারতের অর্কিড
বাংলাদেশের রক্ষিত উদ্ভিদ
বেসক ডেনড্রোবিয়াম

বেসক ডেনড্রোবিয়াম বা বেসক মালা (), () (দ্বিপদ নাম: Dendrobium maccarthiae), হচ্ছে  অর্কিডের একটি প্রজাতি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অর্কিড
বাংলাদেশের অর্কিড
ভারতের অর্কিড
শ্রীলংকার অর্কিড
বাংলাদেশের রক্ষিত উদ্ভিদ
তোফায়েল আহমেদ (ফেনীর বীর প্রতীক)

তোফায়েল আহমেদ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
তোফায়েল আহমেদের জন্ম  ফেনী জেলার  ছাগলনাইয়া উপজেলার পাঠাননগর ইউনিয়নের পূর্ব শিলুয়া গ্রামের মজুমদার বাড়িতে। তার বাবার নাম মুজাফফর আহমদ মজুমদার এবং মায়ের নাম ফাতেমা খাতুন। তার স্ত্রীর নাম শরীফা খাতুন। এ দম্পতির তিন ছেলে ও তিন মেয়ে।

কর্মজীবন 
ইপিআরে চাকুরি করতেন তোফায়েল আহমেদ। কর্মরত ছিলেন সাতক্ষীরা জেলার কালীগঞ্জে। এর অবস্থান ছিলো বাংলাদেশ-ভারত সীমান্তে। সেখানকার কোম্পানি কমান্ডার তোবারক উল্লাহর নেতৃত্বে বিদ্রোহ করে তারা মুক্তিযুদ্ধে যোগ দেন। ৮ নম্বর সেক্টর এলাকায় যুদ্ধ করেন তিনি; ভোমরা ও হাকিমপুর সাব সেক্টরে। তোবারক উল্লাহ্র নেতৃত্বে বিভিন্ন স্থানে যুদ্ধ করেছেন তোফায়েল আহমেদ। বেশির ভাগ যুদ্ধে তিনি অসীম সাহসিকতার পরিচয় দেন। ভোমরায় এক যুদ্ধে তিনি সামান্য আহত হন। তার বাঁ হাতের অংশবিশেষ পাকিস্তানিদের বোমায় ঝলসে যায়। মুক্তিযুদ্ধে সাহস ও বীরত্ব প্রদর্শনের জন্য তোফায়েল আহমেদ বীর প্রতীক খেতাব পেয়েছেন। ১৯৮৩ সালে চাকরি থেকে অবসর নেন।

মুক্তিযুদ্ধে ভূমিকা 
তোফায়েল আহমেদ যে সব যুদ্ধে অংশ নিয়েছেন তার মধ্যে স্মরণীয় যুদ্ধ বালিয়াডাঙ্গার যুদ্ধ। এই যুদ্ধ এত ভয়াবহ, লোমহর্ষক ও মারাত্মক ছিল যে ওই যুদ্ধে যাঁরা অংশ নিয়েছিলেন, তাদের এখন সে কথা মনে হলে সবাই হয়তো শিউরে উঠবেন। সেপ্টেম্বর মাসের মাঝামাঝি। তখন একদল মুক্তিযোদ্ধার অবস্থান ছিল সাতক্ষীরা জেলার কলারোয়া উপজেলার বালিয়াডাঙ্গায়। ইপিআর, আনসার, মুজাহিদ ও ছাত্র-জনতার সমন্বয়ে গড়া এ মুক্তিবাহিনীর দল। মুক্তিবাহিনীর গেরিলা-আক্রমণে পাকিস্তানিরা অতিষ্ঠ। তাই তারা মুক্তিযোদ্ধাদের দমনে নতুন কৌশল অবলম্বন করে। হঠাৎ একদিন পাকিস্তানি সেনাবাহিনীর বেলুচ রেজিমেন্ট বিপুল শক্তি নিয়ে মুক্তিবাহিনীর অবস্থানে আক্রমণ করে। তাদের আক্রমণের মাত্রা তীব্র থেকে তীব্রতর হতে থাকে। বৃষ্টির মতো আর্টিলারি গোলার আঘাতে মুক্তিযোদ্ধারাও দিশেহারা হয়ে পড়েন। পাকিস্তানিদের প্রচণ্ড আক্রমণের মধ্যেও তারা টিকে থাকার চেষ্টা করেন। যুদ্ধ চলল কয়েক দিন। তিন কি চার দিনের দিন পাকিস্তানিদের অব্যাহত আক্রমণের মুখে মুক্তিবাহিনী সেখান থেকে পিছু হটতে বাধ্য হলো। পাকিস্তানিদের গোলার আঘাতে মুক্তিবাহিনীর আটজন যোদ্ধা ও অনেকে আহত হন। এ যুদ্ধে বীরত্ব দেখান তোফায়েল আহমেদ।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি